ད་ལྟའི་དུས་འདི་ནི་དངོས་པོ་གར་བ་ཆར་ཤུལ་གྱི་ཤ་མོ་བཞིན་བརྡོལ་ཞིང་།བརྡ་འཕྲིན་བླ་ལྷག་གིས་འཕེལ་བའི་སྐབས་ཤིག་ཡིན་པས།ཇི་སྐད་དུ་རྣམ་བཤད་རིགས་པར།མི་དུ་གདགས་པར་མ་མཛད་ན།འཇིག་རྟེན་ཐམས་ཅད་རྨོངས་པར་འགྱུར།།དེ་ཕྱིར་རྨོངས་པ་སེལ་བའི་ཕྱིར།།མགོན་པོས་མིང་དུ་གདགས་པར་མཛད།།ཅེས་པ་ལྟར་དངོས་པོ་རེ་ལ་མིང་རེ་སྦྱར་དགོས་པ་སྨོས་མ་དགོས་ཀྱང་།གསར་དུ་བྱུང་བའི་ཐ་སྙད་རྣམས་གཅིག་གྱུར་མ་བྱུང་ན།ཉོག་དྲ་གསར་བ་བསྐྱར་དུ་བཟླ་བར་འགྱུར་ཕྱིར།བོད་ཡིག་གི་གསར་བྱུང་ཐ་སྙད་གཅིག་གྱུར་གཏན་འབེབས་བྱེད་རྒྱུ་ནི།བོད་ཀྱི་སྤྱི་སྐད་ཚད་ལྡན་མ་འོངས་དར་རྒྱས་ཀྱི་འགག་རྩ་ཡིན་པརབསམ་སྟེ།བོད་ཆོལ་ཁ་གསུམ་གྱི་མཁས་པ་མཉམ་འདུས་ཀྱིས་ཐ་སྙད་གསར་བ་གཅིག་གྱུར་གཏན་འབེབས་བྱེད་པའི་ལས་ཁུངས་གཟུགས་ཤིང་།དེས་གཏན་འབེབས་བྱས་ཟིན་རྗེས་སྐད་ཡིག་བཀོལ་སྤྱོད་བྱེད་པའི་སློབ་གྲྭ་དང་།རླུང་འཕྲིན་ཁང་།བརྙན་འཕྲིན་ཁང་།ཚགས་པར་ཁང་།དཔེ་སྐྲུན་ཁང་སོགས་ཀྱིས་མི་རིགས་གཅིག་གྱུར་གྱི་རྩ་བའི་འདུག་མར་དམིགས་ཏེ།ཐ་སྙད་དེ་ལས་གཞན་གང་བྱུང་དུ་མི་སྤྱོད་པ་ནི་སྐད་ཆ་གཅིག་གྱུར་ཡོང་བའི་གནད་དོན་གལ་ཆེན་ཞིག་རེད།